Custeri maakond (Colorado)

Custeri maakond (Custer County) on maakond USA-s Colorado osariigis. Geograafilised koordinaadid on 38°09' N, 105°36' W. Maakonna halduskeskus on Westcliffe. Suurim linn on Silver Cliff. Maakonna pindala on 1916 km². Veepindala on 3 km². Elanike arv oli 2010. aasta rahvaloenduse järgi 4255. Aastal 2000 oli elanikke 3503. Maakond asub Sangre de Cristo mäeahelikus. Custeri maakond on pinnamoelt mägine, ainult linnastunud piirkond Sange de Cristo mägede ja Wet’ mägede vahelises orus asub umbes 2400 meetri kõrgusel üle merepinna. Maakonna kõrgeim mäetipp on 4325 meetri kõrgune Crestone Needle. Maakonna idaosas asub San Isabeli metsakaitseala. Custeri maakonna idaosas asuvas Sangre de Cristo mäeahelikus asub rohkem kui 20 üle 4000 meetri kõrgust mäge. Fremonti maakond (põhjas) Pueblo maakond (idas) Huerfano maakond (kagus) Saguache'i maakond (läänes) Custeri maakond loodi 1877. aastal Fremonti maakonna lõunaosast ja on püsinud sellest ajast saadik algsete piiridega. Maakond sai nime USA kindrali George Armstrong Custeri järgi, kes suri paar kuud enne maakonna asutamist. Maakonna algseks halduskeskuseks sai Ula, 1878 viidi keskus Rositasse, 1886 sai maakonna keskuseks Silver Cliff ning 1928 kuni praeguseni on keskus Westcliffe. 1870 avastati maakonnas hõbe. Mõned suuremad kaevandused olid Geyser Mine (Silver Cliffist põhjas), Bassick Mine (Querida kummituslinna lähedal) ja Bull Domingo (Silver Cliffist põhjas). 19. sajandi lõpus rajati raudtee, kuid see tuli sulgeda pärast suuri üleujutusi, mis selle hävitasid. Vanast raudteejaamast Westcliffe'is on saanud ajalooline mälestis. Pärast kaevanduste sulgemist langes elanike arv maakonnas märgatavalt. Mountaini orus alguse saanud hobusekasvandus kestab tänaseni. Cold Spring Colfax Fairview Greenwood McKenzie Junction Querida Rosita San Isabel Silver Cliff Tanglewood Acres Ula (ajalooline) Westcliffe Wetmore Custeri maakonnas elas 3503 inimest, 1480 leibkonda ja 1077 perekonda. Rahvastiku tihedus oli 2 in/km². Elamuühikuid (housing units) oli 2989 (keskmine tihedus 2/km²). Rassiline koosseis oli järgmine: valgeid 95,89% mustanahalisi 0,37% põlisameeriklasi 1,11% aasialasi 0,29% teistest rassidest 0,71% kahest või enam rassist 1,63% Ladinaameeriklasi (sõltumata rassist) oli 2,51%. 1480 leibkonna seas oli 25,50% neid, kus oli alla 18-aastasi lapsi; 64,60% koos elavaid abielupaare; 5,40% neid, kus oli ilma abikaasata naine; 27,20% neid, mis ei olnud perekonnad. 23,80% kõigist leibkondadest koosnes üksikutest ja 7,90% leibkondadest oli mõni üksi elav vähemalt 65-aastane inimene. Leibkonnas oli keskmiselt 2,36 inimest ja perekonnas keskmiselt 2,77 inimest. Elanikud jagunesid ealiselt nii: 22,50% alla 18-aastasi; 4,50% 18–24-aastasi; 23,30% 25–44-aastasi; 35,00% 45–64-aastasi; 14,80% üle 65-aastasi. Ea mediaan oli 45 aastat. Iga 100 naissoost inimese kohta tuli 104,30 meessoost inimest. Iga 100 vähemalt 18-aastase naise kohta tuli 102,00 meest. Leibkonna aastasissetuleku mediaan oli 34 731 dollarit, perekonna sissetuleku mediaan 41 198 dollarit. Meeste sissetuleku mediaan oli 32 460 dollarit, naistel 20 868 dollarit. Sissetulek elaniku kohta oli 19 817 dollarit. 13,30% elanikkonnast ja 9,80% perekondadest elas allpool vaesuspiiri. Kogu elanikkonnast elas allpool vaesuspiiri 20,10% alla 18-aastasi ja 12,60% üle 65-aastasi. San Isabeli metsakaitseala Sangre de Cristo Wilderness 2020 United States Census, vaadatud 1.01.2022. Custeri maakonna koduleht (inglise keeles)